Source: http://www.bihon.ro/csm-u-oradea-se-desparte-de-americance/1035400
Timestamp: 2018-09-25 03:50:28+00:00

Document:
CSM U Oradea se desparte de americance - BIHON
CSM U Oradea se desparte de americance
4. ianuarie 2012 09:47
Odessa Williams (la minge) a fost coşgetera echipei CSM U Oradea
Echipa orădeană se va baza în continuare doar pe jucătoarele autohtone din lot.
Divizionara A de baschet feminin CSM Universitatea nu va mai conta pe serviciile celor două jucătoare americane, Odessa Williams şi Keiva Small. Motivul „divorţului” este de ordin financiar, dar este legat şi de rezultatele modeste ale echipei orădene. „În iarnă ne despărţim de cele două jucătoare”, spunea directorul CS Universitar, Iacob Hanţiu, la festivitatea de premiere a celor mai bune sportive ale clubului în anul 2011. Iată că acum acest lucru s-a realizat.
Odessa Williams a reuşit să-şi găsească un nou angajament, semnând recent cu CSM Bucureşti Sportul Studenţesc până la finele campionatului în curs. Odessa a fost o componentă de bază a echipei orădene în tur, fiind coşgetera formaţiei, cu o medie de 14,7 puncte marcate de meci. A evoluat în 14 din cele 15 meciuri disputate de CSM U Oradea în actuala ediţie. La rândul său, Keiva Small este în căutarea unei elte echipe la care să-şi continuie activitatea.
CSM Universitatea se va baza în continuare în acest campionat doar pe jucătoarele locale din lot, continuându-se promovarea junioarelor din baschetul orădean. Viitorul echipei va fi decis la vară, în funcţie de eventuala apariţie a unui sponsor care să o susţină din punct de vedere financiar. Formaţia orădeană se află pe locul 14 după încheierea turului, având doar două victorii la activ în cele 15 meciuri jucate.

References: CSM 
 CSM 
 CSM 
 CSM 
 CSM 

CSM